《水中有行车》
宋代·林希逸

野水云何涸，咨嗟为久晴。昔曾移艇去，今见有车行。

石已磷磷白，流无脉脉生。不愁濡辔渡，只恐细鱼惊。

宁复沧洲兴，空馀野渡名。秋霖看拍岸，还听棹歌声。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。